Kvinden har været varetægtsfængslet siden 20. januar, men i forhold til efterforskningen er det ikke længere forsvarligt. Det oplyser politikommissær Lars Nørskov Jørgensen til TV2/NORD. Politiet opretholder dog sigtelsen, der handler om anden kønslig omgang end samleje med børn under 12 år. I alt tre personer har været varetægtsfængslet i sagen om sexmisbrug af børn i Hirtshals. Begge børnenes forældre er fortsat varetægtsfængslet. Deres varetægtsfængsling udløber torsdag. Her skal politiet tage stilling til, om de vil forsøge at få fængslingen forlænget. Den 30-årige der nu er løsladt, er veninde af familien. Alle retsmøder er foregået for dobbelt-lukkede døre. Hjørring Kommune anmeldte sagen til politiet. Det er gjort efter en indberetning fra det man betegner som en omsorgsperson. TV2/Nord erfarer familiens fire børn alle blev tvangsfjernet i juli måned.

Referat:
Nordjyllands Politi valgte onsdag at løslade en 30-årig kvinde i sagen om sexmisbrug af flere børn i Åbyen ved Hirtshals.